b'\n_START_ARTICLE_\nSuomen Kaapelitehdas\n_START_PARAGRAPH_\nSuomen Kaapelitehdas Osakeyhti\xc3\xb6 oli suomalainen vuosina 1917\xe2\x80\x931966 olemassa ollut yritys, joka valmisti p\xc3\xa4\xc3\xa4asiassa erilaisia s\xc3\xa4hk\xc3\xb6-, lenn\xc3\xa4tin- ja puhelinkaapeleita. Yhti\xc3\xb6 fuusioitiin vuonna 1967 osaksi Nokia-konsernia._NEWLINE_Yhti\xc3\xb6n edelt\xc3\xa4j\xc3\xa4 oli Arvid Wikstr\xc3\xb6min 1912 perustama Suomen Punomatehdas Oy, jonka Ab Gottfr. Str\xc3\xb6mberg Oy osti vuonna 1916. Str\xc3\xb6mberg luovutti punomatehtaan vuonna 1917 uudelle perustetulle yhti\xc3\xb6lle Suomen Kaapelitehdas Osakeyhti\xc3\xb6lle, johon tuli Str\xc3\xb6mbergin lis\xc3\xa4ksi useita muita osakkaita. Str\xc3\xb6mbergin jouduttua taloudellisiin vaikeuksiin vuonna 1922 kaapelitehtaan enemmist\xc3\xb6omistajaksi tuli Suomen Gummitehdas Osakeyhti\xc3\xb6, joka omisti ennest\xc3\xa4\xc3\xa4n Nokia Aktiebolag -yhti\xc3\xb6n osake-enemmist\xc3\xb6n._NEWLINE_Kaapelitehtaan tehdasrakennus, nykyinen Merikortteli sijaitsi 1920-luvulla Helsingiss\xc3\xa4 Pursimiehen-, Merimiehen- ja Telakkakatujen varrella. Uusi kaapelitehdas rakennettiin 1939\xe2\x80\x931944 Salmisaareen ja sit\xc3\xa4 laajennettiin viel\xc3\xa4 1954. Vuonna 1961 avattiin uusi tehdas Pikkalaan Kirkkonummelle jonne tuotantoa alettiin siirt\xc3\xa4\xc3\xa4 Salmisaaresta. _NEWLINE_Kaapelitehdas laajensi toimintaansa elektroniikan ja tietokoneiden alueille, kun yhti\xc3\xb6n elektroniikkaosasto ja laskentakeskus perustettiin kev\xc3\xa4\xc3\xa4ll\xc3\xa4 1960. Yhti\xc3\xb6n laskentakeskuksen ensimm\xc3\xa4inen tietokone Elliott 803 otettiin k\xc3\xa4ytt\xc3\xb6\xc3\xb6n Salmisaaressa syksyll\xc3\xa4 1960. Joulukuussa 1961 laskentakeskuksen p\xc3\xa4\xc3\xa4koneeksi tuli Siemens 2002. Kaapelitehdas edusti Suomessa Siemensin, ranskalaisen Bullin ja amerikkalaisen General Electricin tietokoneita ja reik\xc3\xa4korttikoneita. Tietokoneosasto erotettiin omaksi yksik\xc3\xb6kseen 1963.  Vuonna 1967 tapahtuneen fuusion j\xc3\xa4lkeen kaapelitehtaan elektroniikka- ja tietokoneosastoista muodostettiin yksi Nokian nelj\xc3\xa4st\xc3\xa4 teollisuusryhm\xc3\xa4st\xc3\xa4, joka sai nimekseen Nokia Elektroniikka._NEWLINE_Vuonna 1957 perustettiin Salmisaareen kondensaattoreita valmistanut yksikk\xc3\xb6. T\xc3\xa4st\xc3\xa4 yksik\xc3\xb6st\xc3\xa4 kehittyi sitten Nokian kondensaattoritehdas ja nykyisin se toimii nimell\xc3\xa4 Grid Solutions Oy._NEWLINE_Nokia jatkoi kaapelituotantoa vuoden 1967 fuusion j\xc3\xa4lkeen Nokia Kaapeli -teollisuusryhm\xc3\xa4ss\xc3\xa4. Vuonna 1997 nimeksi muuttui NK Cables, jonka toimintaa jatkoivat Draka Comteq Finland Oy, Draka NK Cables Oy ja Draka Fibre Finland Oy. Lokakuussa 2012 yhti\xc3\xb6t fuusioituivat Prysmian-yhti\xc3\xb6iden kanssa muodostaen Prysmian Finland Oy:n.'